b'\n_START_ARTICLE_\nCharlie Villanueva\n_START_SECTION_\nSrednja \xc5\xa1kola\n_START_PARAGRAPH_\nVillanueva je svoju prvu godinu proveo u srednjoj \xc5\xa1koli "Newtown High School" u Queensu, saveznoj dr\xc5\xbeavi New York. Sljede\xc4\x87e tri godine proveo je na "Blair Academy" u Blairstownu, savezoj dr\xc5\xbeavi New Jersey. Na posljednjoj godini dobio je priznanje u All-American mom\xc4\x8dad i izabran je igra\xc4\x8da godine New Jerseya. Prvotno se prijavio na NBA draft 2003., ali je kasnije povukao prijavu i odlu\xc4\x8dio oti\xc4\x87i na sveu\xc4\x8dili\xc5\xa1te Connecticut.\n_START_SECTION_\nSveu\xc4\x8dili\xc5\xa1te\n_START_PARAGRAPH_\nVillanueva se najprije opredjelio oti\xc4\x87i na sveu\xc4\x8dili\xc5\xa1te Illinois, ali nakon \xc5\xa1to je njihov trener Bill Self napustio mom\xc4\x8dad odlu\xc4\x8dio je  oti\xc4\x87i na sveu\xc4\x8dili\xc5\xa1te Connecticut._NEWLINE_Na svojoj prvoj godini osvojio je naslov NCAA turnira 2003./04. i dobio priznanje u Big East All-Rookie mom\xc4\x8dad. Tijekom ljeta 2004. bio je \xc4\x8dlan ameri\xc4\x8dke U-21 reprezentacije koja je na Svjetskom juniorskom prvenstvu 2004. osvojila zlatnu medalju. Na svojoj drugoj godini u prosjeku je postizao 13.6 poena i 8.3 skokova. Izabran je za najboljeg igra\xc4\x8da Huskiesa i dobio je priznanje All-Big East drugu petorku. Nakon dvije sveu\xc4\x8dili\xc5\xa1ne sezone odlu\xc4\x8dio se prijaviti na NBA draft 2005. godine.\n_START_SECTION_\nNBA\n_START_PARAGRAPH_\nIzabran je kao sedmi izbor drafta od strane Toronto Raptorsa. Raptorsi su zbog toga bili jako kritizirani njegovim odabirom na draftu. Me\xc4\x91utim, Villanueva je imao solidnu rookie sezonu u kojoj je u prosjeku postizao 13 poena i 6.4 skoka. Od svih novaka bio je drugi najbolji strijelac i skaka\xc4\x8d, i tre\xc4\x87i po minuta\xc5\xbei i blokadama. Tijekom sezone sakupio je 12 double-double u\xc4\x8dinaka, a uz to je nastupio na NBA All-Star vikendu u utakmici novaka i sophomorea. Na kraju sezone izabran je u NBA All-Rookie prvu petorku._NEWLINE_Raptorsi su u srpnju 2006. poslali Villaneuvu u Milwaukee Buckse za razigrava\xc4\x8da T. J. Forda i nov\xc4\x8danu naknadu. U sezoni 2008./09. popravio je svoje statisti\xc4\x8dke brojke i u prosjeku postizao rekordnih 16.2 poena, 6.7 skokova i 1.8 asistencija._NEWLINE_2. srpnja 2009. Villanueva je potpisao za Detroit Pistonse, petogodi\xc5\xa1nji ugovor vrijedan 40 milijuna ameri\xc4\x8dkih dolara.\n_START_SECTION_\nBolest\n_START_PARAGRAPH_\nVillanueva boluje od alopecie universalis, medicinske bolesti kojom gubimo mogu\xc4\x87nost rasta dlaka na cijelom tijelu (uklju\xc4\x8duju\xc4\x87i obrve i kosu). Zbog toga Villanueva tijekom utakmica uvijek nosi traku za kosu (eng. headband).'